Často sa ma pýtajú:
„Čím sa líšime od ostatných?
Čím sa líšia hasiči od bežných obyvateľov?“
Odpoveď je jednoduchá.
Ideme tam, kam ostatní nie.
Dnes si tu uctíme tých členov LAFD, ktorí sa zachovali statočne
minulý marec počas katastrofy na výletnej lodi Oceanus Blue.
Zastupujúca kapitánka Henrietta Wilsonová.
Hasič Howard Han.
Hasič-pilot Thomas Kinard.
Hasič Evan Buckley.
A hasič Edmundo Diaz.
Bez ich odhodlania, nezištnosti a neporovnateľných zručností a spolupráce
by mnoho ľudí prišlo o život.
Hasiči, v mene Hasičského zboru Los Angeles
vám ďakujeme.
Ale ešte sme neskončili.
Kvalita vyobrazenej spolupráce
je odrazom nielen odhodlania jednotlivcov,
ale aj vedenia kapitána Roberta Nasha.
Kapitán Nash,
za vašu vynikajúcu službu a velenie v uniforme aj mimo nej
by vám Hasičský zbor Los Angeles rád udelil
Medailu za odvahu.
Kapitán.
Čo keby som si ju len podržal?
Dobre.
Nie je to prvýkrát, čo ma odtiahli od pohárika.
Viacerými spôsobmi.
Neviem, prečo si za to zaslúžim medailu.
Prvých päť ocenení ste udelili správne.
Nie je šialené, že sme si mysleli, že nás vyhodia,
a namiesto toho nám udelili medaily?
Užívaj si to, kým sa dá.
To je moje motto.
Ravi, vieš, že nemusíš zjesť celý bufet, že?
Prečo by som tu inak bol, keď nemám službu?
Takže to je on, čo? Tvoj starý kapitán.
Hej, to je Gerrard.
Hovorili ste o ňom, akoby bol mŕtvy.
Iba v našich srdciach.
Kinard.
Ja že si bol prevelený inam.
Pred piatimi rokmi. Odvtedy som v prístave.
Áno. Vraj lietaš.
Dobre vidieť, že ste sa nezmenili, kapitán.
A dobre vidieť, že si nezabudol na svoj výcvik, Han.
Máte tu lesklú a udržiavanú podlahu.
Dobre ste ma vycvičili.
Vždy keď zbadám špinu, pomyslím si na vás.
Ďakujem.
Okej. Kde máš svoju medailu ty?
Ja stále čakám na refundáciu našej plavby.
Čo sa to tam asi deje?
Netuším.
Hasička Wilsonová?
Chcela som vám osobne pogratulovať.
Olivia Ortizová.
Poslankyňa Ortizová?
Presne tak.
Úprimnú sústrasť, madam.
Ďakujem.
Určite ste na svoju hrdinskú manželku hrdá.
To som.
Bohužiaľ, môjho syna hrdinsky nezachránila.
Mami, môžeme si dať tortu?
Toto sú vaše deti?
Denny a Mara.
Ja že máte len syna.
Mara bude moja nová sestrička.
Adoptujú ma.
Aké milé.
Deti sú požehnaním.
Užite si to tu.
Nezjedzte tej torty priveľa.
CENA ZA ZÁCHRANU
Aj tvoje meno by tu malo byť.
Pýtal som sa, či by nemohlo...
Ale ja nie som hasička.
O tom ste sa hádali s náčelníkom Simpsonom?
Nehádali sme sa.
Snažil sa mi niečo vyhovoriť, no neuspel.
Tak to konečne prijal.
Prijal čo?
Moju výpoveď.
Len nechápem, prečo si mi o tom nepovedal.
Idem do dôchodku.
Raz sa to muselo stať.
A vieš, že táto práca sa nedá robiť donekonečna.
Nuž, ja že my sa o to pokúsime.
Už ma nebaví pokúšať sa.
Dnešok bol náročný.
Náčelník Simpson si nás tam pred kamery privolal ako nejaké cvičené tulene.
Stačilo sa usmievať a hrať sa na hrdinov.
To ste.
Ja nie.
Viem, že si pod enormným tlakom,
a chápem, ak niekto potrebuje pauzu alebo od toho celkovo odstúpiť.
Ale bojím sa, že nepremýšľaš s čistou hlavou.
Vzhľadom na to, čím všetkým si si prešiel.
Myslíš to, ako mi sem vesmír privial pripomienku
na moje najväčšie zlyhanie?
Hej, to je príliš.
Zachránil si ho.
Nič to nezmenilo.
Pozri, ak je to to, čo potrebuješ, máš moju podporu.
- Prepáč, že som ti to nepovedal. - To nič.
Len si ma prekvapil a vieš, čo si myslím o prekvapeniach.
Ale nie si sama.
Náčelníka Simpsona tiež prekvapilo, že mu dáva kapitán výpoveď
na udalosti, počas ktorej sa oceňovala jeho hviezdna stanica.
Požiadal ma, nech to nikomu nevravím, kým nebude vedieť, ako to zverejniť.
Okej, musím sa vyzliecť.
Si rozhodnutý?
Chceš odkráčať od 118?
Už im nemám čo dať.
Už si na to prišiel?
Na čo?
Koho ti pripomínam?
Neviem, o čom to hovoríš.
Ale no tak.
Vždy, keď si myslíš, že sa nepozerám,
na mňa hľadíš.
Hej?
Nevieš na to prísť, čo?
Bola som v seriáli Pokazený systém.
Bola si v seriáli?
Stálou postavou.
Bol to seriál na známej stanici o mladých právnikoch,
čo bojujú za neprávom odsúdených.
Fíha. Televízna hviezda?
To ťažko.
Seriál mal len 13 dielov.
Teda, odvysielali sedem. A potom ho zrušili.
Ale občas sa na mňa pozrie niekto tak ako ty.
Akoby ma odniekiaľ poznali.
Možno to je ono.
Alebo sa možno na teba iba rád pozerám.
Tak prečo si sa ma nepokúsil pobozkať?
Nevedel som, že to chceš.
Nie, to nie je ono.
Bude to niečím iným.
Podľa mňa si k sebe len ťažko púšťaš druhých.
A nie preto, že by ťa niekto ranil. Kto nebol ranený?
Myslím, že si opatrný, lebo...
...toho ponúkaš viac, ako podľa teba niekto dokáže prijať.
Zdá sa, že aj ty si ma sledovala.
Ahoj, vraj ma istý pacient akútne potrebuje.
- Pán Casey. - Dobrý. Prepáčte.
- Sekundu. Riešim... - Akútnu situáciu s pacientom. Viem.
Ja som ich poprosila, aby vám zavolali.
Ste manželkou kapitána Nasha.
Prepáčte. Potrebujem s vami hovoriť.
Takže ste klamali kolegom o pacientovi?
Neklamala som.
Podľa mňa má môj manžel problém.
A vy ste jediný, kto mi ho pomôže zachrániť.
Nepovedal vám, že sa chystá skončiť?
Nie, ale úprimne, podľa mňa o tom nepremýšľal.
Znelo to spontánne.
Nuž, ja ho veľmi nepoznám,
ale Nash sa nejaví ako spontánny typ.
Bežne ani nie je.
Ale bežne by ani sám nešiel do opustenej púšte,
aby sa porozprával s mužom, ktorý sa s ním rozprávať nechce.
Okej, to dáva zmysel.
Viem, že to asi znie šialene.
Žena, čo vymýšľa, lebo má priveľa času.
Nie, tak by som vás neopísal.
Ale nie je možné, že za tým vidíte priveľa?
Pri mojej práci sa musíte naučiť jedno:
ako čítať ľudí.
Človek sa dá ľahko oklamať tým, ako niekto rozpráva alebo ako sa hýbe.
A ľahko si tak nevšimne, čo je pod povrchom.
Ak viete, čo hľadáte,
nastane istý okamih.
A vy dotyčného zbadáte, keď pochopí, že už nemá o čo prísť.
Ukáže sa im to na tvári.
A myslíte, že to vidíte na tvári manžela?
Bobby je už roky
na pokraji.
Snaží sa žiť život, ktorý vedie,
a popritom si vážiť aj život, ktorý už má za sebou.
Je to balans.
Váš príchod ho rozhodil.
Je rozrušený, pán Casey.
Potrebujem, aby ste mu pomohli stáť opäť oboma nohami pevne na zemi.
Dobre. Rebrík na druhé poschodie.
Vyzeráš zmätene.
Tieto papiere na adopciu sú komplikované.
Ja že je tá adopcia len formalita.
Poznáš ma. Pripravujem sa na najhoršie.
Ako pri všetkej našej práci.
- Zvládnete to. - Mara si toho toľko prežila.
Chcem, aby vedela, že je opäť konečne súčasťou rodiny.
Privítaj ju do tej vašej, ako si ma privítala do tejto,
a bude v poriadku.
Len nezabúdaj, že Mara a Denny nie sú jediné deti, ktoré vychovávaš,
mama Hen.
Počkaj.
Dobre, Ravi. Prečo ich dávame k okraju?
- Je to protokol. - Áno.
Ale ak tu necháš takúto slučku a dáš do nej ruku,
rýchlejšie ho prenesieš.
Výborne, Ravi.
Pohyb. Po schodoch. Druhé poschodie. Rýchlo! Pohyb!
- Môžeme. - Dobre.
Čo varíte?
Ja nič.
Ty áno.
Dnes si kuchárom. Predveď sa.
Dispečing, potrebujem ďalšie sanitky
a štyri ďalšie vozidlá. Už aj!
Eddie.
Prechádzal som vecami a toto som našiel.
Spomenul som si na teba. Nechaj si ju. Môže sa ti zísť.
Katolícke MODLITBY
Neverím, že ho zas nechávate variť.
- Zlepšil sa. - Mal dobrého učiteľa.
Dobre. Vychádzajú.
Moja práca je dokonaná.
- Kapitán. - Dnes si odviedol dobrú robotu.
A nehovorím len o obede.
Fíha, ďakujem.
Hej.
Buck, nevravím to často. No pokročil si naozaj výborne.
Už nie si taká neriadená strela,
ktorá sem prišla pred siedmimi rokmi.
Fíha. Je to už toľko?
Áno.
Na ďalších sedem.
Hej.
Ideš za Tommym?
Počujte, ja...
Viem, že sme sa o ňom nerozprávali...
Prečo by sme mali?
Tommy je dobrý muž. Je dobrý pre teba.
To viete odkiaľ?
Lebo sme sa o ňom nemuseli rozprávať.
Pekný večer, Buck.
Kapitán?
Áno?
Vďaka za všetko.
Bolo mi potešením, chlapče.
Zdravím, pomôžem vám?
Dobrý. Áno.
Hľadám Eddieho Diaza.
Prepáčte, som na stanici 118, však?
Áno.
Ste... Hľadáte Eddieho?
Hej. Upiekla som koláčiky.
Prepáčte. Prepočul som vaše meno.
Som Kim.
Kim?
Práve ste sa minuli.
Škoda. Asi som mala najskôr zavolať.
Nedali by ste mu ich?
Áno.
Odkážte mu, že si misku vezmem, keď sa uvidíme.
- Dobre. - Vďaka.
Vyzerá to tu väčšie ako cez FaceTime.
Majte sa.
Ahoj.
Ahoj. Môžem vojsť?
Jasné.
Prečo sa sem zakrádaš zadnými dverami?
Nebol som si istý, kto tu je.
Chris je vo svojej izbe. Práve sme dovečerali.
Okej, ale Marisol... tu nie je, však?
Nie. Prečo sa správaš tak čudne?
Je v tých koláčikoch niečo?
To je dobrá otázka.
Neviem.
Buck, čo sa deje?
Pamätáš, ako Shannon priniesla na stanicu príspevok
do vianočného darčekového fondu a...
A ako nás to zaskočilo, že?
Čo ti to napadlo?
Toto ma zaskočilo ešte viac.
Eddie, kto je Kim?
Zastavila sa na stanici?
Áno.
Priniesla, čo napiekla. Prišla za tebou, Eddie.
A správala sa, akoby bola tvoja priateľka.
To nie je.
Som s Marisol.
Kim je kamarátka.
Kamarátka, ktorá vyzerá ako tvoja mŕtva žena?
Hej.
Čo sa to deje?
Nič.
Nič sa nedeje.
Stretli sme sa pred pár týždňami, keď sme boli na promenáde.
- Vy? - Hej, Marisol, Christopher a ja.
Okej, super. Takže ju stretli?
Nie, ja...
Ja som ju zbadal.
A hej, vyzerá ako Shannon, tak som sa tam vrátil.
Ukázalo sa, že je veľmi milá, čiže...
Skamarátili sme sa. To je celé.
Takže s ňou chodíš?
Párkrát sme sa stretli, okej?
Nemáme spolu nič. Nič sa nestalo.
Nevyspali ste sa spolu.
Presne tak. To od nej ani nechcem.
Okej, tak čo chceš?
Neviem.
Vie táto úbohá žena, že je vernou kópiou tvojej mŕtvej manželky?
Nedostali sme sa k tomu.
Bojím sa o teba.
Hej.
Aj ja sa o seba bojím.
Okej, kto si prosí dezert?
Mám tu čerstvo upečené čokoládové sušienky.
Odkedy pečie?
Skôr zohrieva.
Pečenie sa udialo na novom trhu na Tretej.
Zapol som rúru. To sa ráta.
Môžem si dať dve? Jednu na neskôr.
Nemôžeš.
Stretnime sa v kuchyni o desať minút.
To som počula.
Karen má nadprirodzený sluch.
Všetko počuje.
Môžem poprosiť ďalšiu sušienku, prosím?
Samozrejme, poklad.
Poď.
No výborne. Hotoví komplici.
Skôr súrodenci.
Nemôžem uveriť, ako sa jej darí.
To, že videla svojho bračeka, jej asi pomohlo najviac.
Konečne nám verí a chce patriť do našej rodiny.
To je pre mňa, pardon.
Kapitán ma včera prekvapil.
Pôsobil inak.
- Čo tým myslíš? Mal skvelú náladu. - Možno až príliš.
Hlavne po tom, čo povedal na udeľovaní.
Myslím, že s ním niečo je.
Pýtala som sa naňho Atheny. Vraj sa nemusíme strachovať.
Ale?
Akoby sa strachovala.
Prečo?
Hen, to bola Deidra.
Zrušili náš adopčný pohovor.
V stredu nejdeme pred sudcu.
Čo sa stalo? Presúvajú ho?
Nie. Je...
Je úplne zrušený.
Vraj sa sudcovi nepáči naša žiadosť.
Ten pohovor bol len formalita.
Mal byť.
Deidra vraví, že toto ešte nezažila.
Myslí si, že sudcovi musel niekto niečo povedať. Ale nevie kto.
Ja viem presne kto.
Si v poriadku?
Som...
Ak by som nepoznala pravdu, myslela by som si, že som to ja.
Hej.
Aj znieš ako ona.
Ale nie som to ja.
Ja viem.
Zomrela?
Takmer pred piatimi rokmi.
A toto je váš syn?
Hej.
Christopher.
Hej, teda...
Toto som naozaj nečakala...
...ale už asi viem, prečo si si držal odstup.
Čo k tebe nebolo fér.
Preto som ťa zavolal.
Musel som sa priznať. Ja...
A povedať ti, ako veľmi ma to mrzí.
Mala som vedieť, že pôsobíš príliš dobre.
Veľmi si sa mi páčil.
Aj ty mne.
Ako to môžeš vedieť?
Trávil si čas so mnou
či s ňou?
To som si aj myslela.
Neuvedomil som si, ako veľmi mi chýba.
A potom som ťa zbadal.
A na okamih som si pomyslel...
Že sa vráti?
Hej.
Teda, nie naozaj.
Len...
...akoby bola späť.
Nechcel som ťa vodiť za nos.
Ale spravil si to.
Bola tvojou životnou láskou.
Asi áno.
Hej.
Hoci vtedy som to asi nevedel.
So Shannon
sme počas manželstva spolu viac neboli ako boli.
Bol som v armáde a ona doma v Texase,
starala sa o syna.
Keď som sa vrátil...
Snažili sme sa.
Ale bolo to ťažké.
Potom odišla...
...a vrátila sa.
A potom odišla navždy.
Nuž, zdá sa, že ste to medzi sebou neuzavreli.
Hej.
Nepovedal som jej, čo som jej chcel povedať...
...a ani ona mi nepovedala, čo som potreboval počuť.
Je mi ľúto, že ňou nie som.
Zbohom, Eddie.
Odveziem ťa domov.
Nie, netreba.
Vďaka, že ste prišli.
Niet zač.
Bobby tu ešte nie je, no mal by prísť každú chvíľu.
Máte krásny domov.
Ďakujem.
Neprosíte si zatiaľ kávu?
Dám si, ďakujem.
- Ako dlho tu už bývate? - Nuž...
Keď sme sa sem s Michaelom nasťahovali, May bola bábätko
a Harry ešte nebol na svete, takže takmer dvadsať rokov.
Michael bol môj prvý manžel.
A teraz...
Žije šťastne na Floride so svojím manželom.
Naozaj si cením, čo robíte.
Úprimne, neviem, čo tu robím.
Dohovory mi veľmi nejdú.
Bobby ich bežne nepotrebuje.
Po pravde, on je ten, čo dohovára.
Premýšľam, či všetky tieto roky neboli len obranným mechanizmom.
Ľahšie sa ignorujú vlastné problémy, ak riešite problémy druhých.
Tieto deti...
Sú vaše a vášho bývalého manžela?
Hej. Ale Bobbyho si zamilovali.
Váš muž má naozaj šťastie.
Vytvoril si skvelý život.
CENA ZA ZÁCHRANU
Nedokážem to.
Naozaj vám s kapitánom prajem len to najlepšie,
ale nebudem vecičkou, ktorá mu pomáha.
Počkajte. Prosím.
Amir, čo tu robíš?
Chceš to napraviť?
Dajte mi aj so ženou svätý pokoj.
Čo to malo byť?
- Čo ti to napadlo? - Bobby...
Vieš, čím si prešiel. Kvôli mne.
Nemyslíš, že chcieť po ňom, aby som sa mu mohol vyplakať, je príliš?
Mne sa nezveríš, tak som si myslela, že jemu áno.
Čo čakáš, že mu poviem?
- Prečo si dal výpoveď? - Povedal som ti to.
Som unavený, cítim sa ako podvodník a potrebujem pauzu.
Neklam mi.
Vždy som vedela, že v sebe nesieš niečo,
na čo nedosiahnem.
Bolesť zo straty rodiny...
Dokážem si ju predstaviť, ale porozumieť jej nie.
Najviac, čo môžem spraviť, je ľúbiť ťa
a dúfať, že to postačí, aby si ostal.
Nikam nejdem.
Nejdeš?
Ledva spíš, dal si výpoveď.
So všetkými sa lúčiš.
Akoby si si dával do poriadku všetky svoje záležitosti.
Nie, to by som nikdy nespravil.
Raz si sa postavil na strechu a chcel si skočiť.
Za svojou mŕtvou rodinou.
Athena, to bolo dávno a mal som v sebe LSD.
A to som si vtedy hovorila.
A hovorím si to vždy, keď si na tom zle.
Ale stále si ten pohľad pamätám.
A znova stojíš na okraji tej strechy, Bobby.
Nemám tu byť.
Mal som zomrieť pri tom požiari.
Ale nezomrel si.
Mal som plán, ako to zmeniť.
Mal som notes so 148 riadkami.
Vždy, keď som niekoho zachránil, som jeden riadok vyplnil.
Jeden zachránený život za každý stratený život.
A potom čo?
Keď si zachránil 148. človeka?
Nemám tu byť.
Kde je ten notes teraz?
Vyhodil som ho po našom prvom rande.
A doteraz si mi to nepovedal?
Nechcel som, aby si s tým čokoľvek mala.
Neskoro.
Dočerta.
- Tam nemôžete. - Hasička Wilsonová.
Nemám vás v kalendári.
Ste tu na oficiálnej návšteve za hasičský zbor?
To je v poriadku. Dajte nám chvíľu.
Okej. Vravte, čo potrebujete.
Pozrite, naozaj ma mrzí vaša strata.
Ale to vás neoprávňuje zahrávať sa s malým dievčatkom,
len preto, že sa mi chcete pomstiť.
Snažím sa tomu dievčatku pomôcť.
Myslíte si, že ak ju oberiete o bezpečný domov, tak jej pomáhate?
Myslíte si toho o sebe veľa, však, hasička Wilsonová?
Čo tým vôbec myslíte?
Viem, že ste sa pri vyšetrení môjho syna pomýlili.
Alebo skôr pri tom, ako ste ho nevyšetrili.
Poverila som svojich ľudí, aby prezreli váš záznam.
Objavila som znepokojujúci trend.
O čom to hovoríte?
Pred rokom...
...zomrel istý muž na festivale šťastia.
Jeho rodina tvrdí, že ste oddialili jeho extrakciu a na mieste zomrel.
Musela som sa rozhodnúť.
Roztlieskavačky, ktoré neboli dobre posúdené.
Podozrivý incident v bankovom trezore.
Sporné postupy v službe.
Naozaj ste mužovi strčili do hrude ruky?
Vždy som sa snažila len zachrániť životy.
Evelyn Fischerová. Sedemnásť rokov.
Išla na koncert do filharmónie.
Zrazila ju a zabila sanitka, ktorú ste šoférovali.
Naozaj vám nevadí, akú bolesť spôsobujete.
Nehovorte mi o bolesti.
Toto budete chcieť vziať.
Karen?
Čo sa deje?
- Nechcem ísť. - Mara, bude to v poriadku.
- Nie, nejdem. - Bude to v poriadku.
Toto ju rozrušuje. Nemôžeme spomaliť?
Počkajte. Moment. Hovorila si s Deidrou?
Vraj nič nezmôže. Zrušili nám pestúnske povolenie, Hen.
- Ani sme nemali pohovor. - Poďme. No tak.
- Sestry sa nedotýkajte. - Denny, nie.
- Nezhoršuj to. - Mami, nemôžu ju vziať.
Prosím, musí to ísť aj lepšie.
Desíte nám deti.
Prepáčte. Musíme ju vziať.
Ale ja tu chcem ostať. Máme byť rodina.
Len...
Dajte nám chvíľku, prosím.
Stále sme rodina.
Aj keď nebudeme pod jednou strechou.
Dobre?
Si naša dcéra a ľúbime ťa.
Na to nezabúdaj.
Poď, Mara.
Ahoj.
Čo... Čo tu robíš?
Si sám, že?
Hej.
Myslím, že sme si všetko nepovedali.
Kim, čo to robíš?
Kto je Kim?
Bože. Naozaj vyzeráš ako ona.
Ako kto?
Ako Shannon.
- Možno to som ja. - Kim...
A možno mi potrebuješ niečo povedať.
Niečo, na čo si nemal príležitosť.
Vypočujem si ťa.
To si vážne cením, no...
Boli sme spolu krátko, Eddie.
Viac sme spolu neboli ako boli.
- Prosím, prestaň. - Len mi povedz, čo potrebuješ.
To nedokážem.
Musíš.
Musíš ma nechať ísť.
To nechcem.
Dostaň to zo seba, poklad. Som tu.
Nie si.
Odišla si...
...Shannon.
Prečo?
Myslel som, že ma miluješ.
Áno.
Milujem ťa.
Ale nie dosť.
Nie dosť na to, aby si tu ostala.
Christopherovi si nechala list.
Jemu si sa to aspoň snažila vysvetliť.
Ale čo ja?
Kde mám svoj list ja?
Nechala si mi akurát odkaz, že odchádzaš.
Nebol som dokonalý manžel.
Aj ja som utekal...
Ale vrátil som sa.
Nie z povinnosti.
Ale preto, lebo som si nedokázal predstaviť život...
...bez teba.
A vieš čo?
Stále to nedokážem.
Ale žijem ho.
Ale je pokazený.
Ja som pokazený.
A nedokážem to napraviť.
Toto je teraz môj život.
Toto je odteraz môj život.
Život...
...bez teba.
Mala si tu byť so mnou, zlatko.
Ale nie si.
A nikdy nebudeš.
Je mi to ľúto.
Mami?
Ahoj, synak. Nezobudil som ťa, však?
Nie, to nič.
Nenalejem ti?
Len to nevrav mame.
Nemal by som piť.
No tak. Oslavujeme.
Čo také?
Teba. Môjho syna, hrdinu.
Nie som hrdina.
Pravdaže si.
Nie.
Volajú ma tak, no nie je to pravda.
Tak prečo ti ju dali?
Je ťažká.
Nemám pravdu?
Nedokážem s ňou dýchať.
Oci, pomôž mi ju dať dole.
Nie, synak. Prepáč.
Táto je tvoja.
Ale niečo som ti spravil.
Toto sa ti bude páčiť.
MÔJ SYN HRDINA
Sú tam všetci, ktorých si nezachránil.
Zomrel udatný hasič Timothy P. Nash, 39
Prepáč, že som ťa nezachránil, otec.
Ja som mal zachrániť teba, drobec.
A teraz musíš zachrániť seba.
Cítiš to?
Athena!
Athena.
Athena, počuješ ma?
No tak, poklad. No tak.
Athena, počuješ ma?
No tak, zlatko. No tak.
Dobre. Vráť sa mi. No tak.
Vráť sa mi.
No tak.
No tak, poklad.
Athena. No tak.
Výborne. Áno.
Áno.
Výborne. Si v poriadku.
Len dýchaj. Dýchaj, dobre?
Hej, tu sme. Poďte.
Nadýchala sa dymu. Dajte jej kyslík.
Kapitán Nash! Defibrilátor!
Zastavené srdce.
- Nabi na 100. - Nabíjam.
Môžeme.
Preklad titulkov: Jana Schreiberová